Ibraimus Traoré
Ibraimus Traoré Res apud Vicidata repertae: Nativitas: 14 Martii 1988; Bondokuy Patria: Burkina Faso Ibraimus, vulgo Ibrahim Traoré (anno 1988 natus) est miles et politicus Burkina Faso. Bondokuy in oppido natus, ibi et in urbe Bobodiulasso educatus est. Alumnus est universitatis Uagaduguensis. Miles inscriptus, studiis apud Academiam militarem Georgii Namoano prope Pô absolutis, Maliam anno 2014 missus est iuxta cohortem "MINUSMA(es)" Nationum Unitarum, ubi circa Timbuctum propter successus suis in commentariis militaribus nominatus est. In patriam reditus contra Gihadistas(en) regionis septentrionalis bellum civile gerebat. Inter fautores fuit Pauli Henrici Sandaogo Damiba qui mense Ianuario 2022 regimen Burkinense evertit seque praesidem ad interim proclamavit. Quo invicem everso Traoré ipse se praesidem die 6 Octobris 2022 proclamari iussit. Quem iam ante duos dies faverat Eugenius Prigožin mercennariorum gregis Wagner: "Salvere iubeo" ait "adiumentumque capitano Ibraimo Traoré voveo".